XVJ O‘zbekistonga zarar keltiradigan davlat kompaniyalarini qo‘llab-quvvatlash o‘rniga, xususiy sektorni rivojlantirishni tavsiya qildi

O‘zbekistonda bahoning belgilanishi sohasidagi islohotlar va ayirboshlash kursi pasayishining kechiktirilgan samaralari 2018-yilda inflyatsiya o‘sishiga olib keldi, ammo u 2019-yilda pasayishi kutilmoqda. Bunday xulosaga Xalqaro valyuta jamg‘armasi mutaxassialari “Kavkaz va Markaziy Osiyo mintaqaviy iqtisodiyotini rivojlantirish istiqbollari” hisobotida keldi, deb yozadi Spot.

Resurslar va kadrlar uchun raqobat tufayli, yirik davlat sektoriga ega mamlakatlarga dinamik xususiy sektor yaratish qiyin bo‘lishi mumkin.
Masalan, mintaqa bank sektorining umumiy krediti dunyoning taqqoslanuvchi qismlaridagidan ancha past bo‘lsa-da, davlat kompaniyalari ushbu kreditning katta qismini qo‘lga kiritadi, bu ayniqsa O‘zbekistonda yaqqol ko‘zga tashlanadi.
Davlat rolining kamaytirilishi xususiy sektor uchun resurslarni bo‘shatishi va uning faol rivojlanishiga imkon berishi mumkin.
Xususiy sektorning o‘sishini mintaqaviy va global iqtisodiy integratsiyani chuqurlashtirishga qaratilgan islohotlar vositasida ham rag‘batlantirish mumkin.